
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 289 

24 Δεκεμβρίου 2007 


ΝΟΜΟΣ ΥΠ’ ΑΡΙΘ. 3624 

Κύρωση της από 29 Αυγούστου 2007 Πράξης Νομοθε¬ 
τικού Περιεχομένου «Κοινωνικές παροχές και οικο¬ 
νομικές ενισχύσεις στους πληγέντες από τις πυρ¬ 
καγιές» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και αποκτά ισχύ νόμου από τότε που 
ίσχυσε η από 29 Αυγούστου 2007 Πράξη Νομοθετικού 
Περιεχομένου «Κοινωνικές παροχές και οικονομικές ενι¬ 
σχύσεις στους πληγέντες από τις πυρκαγιές» (ΦΕΚ 205 
Α'), που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
«Κοινωνικές παροχές και οικονομικές ενισχύσεις 
στους πληγέντες από τις πυρκαγιές» 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 44 παρ. 1 του Συντάγ¬ 
ματος. 

2. Το γεγονός ότι συντρέχει έκτακτη περίπτωση εξαι¬ 
ρετικά επείγουσας και απρόβλεπτης ανάγκης λόγω των 
καταστρεπτικών πυρκαγιών που έπληξαν τη χώρα και 
από τις οποίες έχασαν τη ζωή τους και τραυματίστηκαν 
άνθρωποι, καταστράφηκαν κατοικίες, αγροτικές εκμε¬ 
ταλλεύσεις, ζωικό και πάγιο αγροτικό κεφάλαιο και το 
γεγονός ότι η Βουλή των Ελλήνων έχει διαλυθεί λόγω 


της προκήρυξης γενικών βουλευτικών εκλογών και επο¬ 
μένως δεν είναι εφικτή η νομοθετική αντιμετώπιση των 
θεμάτων που ανακύπτουν με πρόταση του Υπουργικού 
Συμβουλίου, 

Αποφασίζουμε: 

Αρθρο 1 

1. Το Κράτος χορηγεί έκτακτες κοινωνικές παροχές 
και οικονομικές ενισχύσεις σε όσους περιέρχονται ή 
περιήλθαν προσωρινά ή μονίμως σε κατάσταση απρό¬ 
βλεπτης ανάγκης εξαιτίας των πυρκαγιών που εκδη¬ 
λώθηκαν οπουδήποτε στην Επικράτεια κατά το έτος 
2007. 

2. Η πληρωμή των οικονομικών ενισχύσεων στους 
δικαιούχους γίνεται άμεσα, κατά παρέκκλιση των δια¬ 
τάξεων περί Δημοσίου Λογιστικού, μέσω της Εθνικής 
Τράπεζας της Ελλάδος ή της Αγροτικής Τράπεζας 
της Ελλάδος ή του Ταχυδρομικού Ταμιευτηρίου, ή 
άλλων πιστωτικών ιδρυμάτων που θα καθοριστούν, 
ύστερα από αίτηση τους, με απόφαση του Υπουργού 
Οικονομίας και Οικονομικών, στους λογαριασμούς των 
οποίων μεταφέρονται τα απαραίτητα ποσά από το 
Δημόσιο. Ως δικαιολογητικό για την πληρωμή αρκεί 
αίτηση και υπεύθυνη δήλωση του ν. 1599/1986 του δι¬ 
καιούχου για τις ζημίες που υπέστη, καθώς και ότι δεν 
έλαβε την ίδια παροχή από οποιαδήποτε άλλη πηγή. 
Κατ’ εξαίρεση, στην περίπτωση οικονομικής ενίσχυσης 
για την αντικατάσταση οικοσκευής και την αντιμετώ¬ 
πιση άμεσων εξόδων επισκευής κατοικίας μπορεί με 
τις αποφάσεις της επόμενης παραγράφου να προ- 
βλέπεται η συνυποβολή βεβαίωσης της Πυροσβεστι- 

κής ή της τοπικής αστυνομικής αρχής ή του οικείου Δή¬ 
μου. Οι τράπεζες που καταβάλλουν τις οικονομικές ενι¬ 
σχύσεις αποστέλλουν στο Υπουργείο Οικονομίας και Οι¬ 
κονομικών ανά εβδομάδα καταστάσεις πληρωμών, στις 
οποίες αναφέρονται συνολικά και αναλυτικά κατά δικαι¬ 
ούχο οι γενόμενες πληρωμές, επισυνάπτοντας τις υπεύ¬ 
θυνες δηλώσεις και τυχόν βεβαιώσεις, εφόσον προβλέ- 
πεται η συνυποβολή τους. Τυχόν υπόλοιπα των μεταφε- 
ρόμενων στις τράπεζες ποσών επιστρέφονται στο λογα¬ 
ριασμό του Δημοσίου στην Τράπεζα της Ελλάδος με κοι¬ 
νοποίηση στην αρμόδια Υπηρεσία του Γενικού Λογιστη¬ 
ρίου του Κράτους. 

3. Με κοινές αποφάσεις των Υπουργών Οικονομίας και 
Οικονομικών και Υγείας και Κοινωνικής Αλληλεγγύης 
καθορίζεται το είδος και το ύψος των χορηγούμενων 
κοινωνικών παροχών και οικονομικών ενισχύσεων, οι δι¬ 
καιούχοι, που μπορεί ενδεικτικά να είναι φυσικά ή νομικά 
πρόσωπα ή κοινωνικές ομάδες, οι προύποθέσεις και η 
διαδικασία χορήγησής τους, η διαδικασία ελέγχου των 
αιτήσεων και των υπεύθυνων δηλώσεων των δικαιού¬ 
χων, τα δικαιολογητικά που θα απαιτηθεί να κατατεθούν 
από τους δικαιούχους προς έλεγχο ύστερα από την κα¬ 
ταβολή των οικονομικών ενισχύσεων και ρυθμίζεται κά¬ 
θε άλλο σχετικό θέμα. 

Αρθρο 2 

1. Συνιστάται Ειδικό Ταμείο Αντιμετώπισης Εκτάκτων 
Αναγκών με τη μορφή νομικού προσώπου δημοσίου δι¬ 
καίου. Το Ταμείο εποπτεύεται από το Υπουργείο Οικονο¬ 
μίας και Οικονομικών και εδρεύει στην Αθήνα. Σκοπός 
του Ταμείου είναι η χρηματοδότηση προγραμμάτων στή¬ 
ριξης και ενίσχυσης πληγέντων από θεομηνίες, πυρκα¬ 
γιές, σεισμούς, πλημμύρες και άλλες φυσικές καταστρο¬ 
φές ή ακραία καιρικά φαινόμενα. 

2. Οι πόροι του Ταμείου προέρχονται από: 

α) Εισφορές του Ειδικού Λογαριασμού Αρωγής Πυρό¬ 
πληκτων (υπ’ αριθμ. 2341103053) που τηρείται στην Τρά¬ 
πεζα της Ελλάδος και που συνεστήθη με την με αριθ. 
οικ.2./53006/Α0024/27.8.2007 απόφαση του Υπουργού 
Οικονομίας και Οικονομικών ή άλλων ειδικών λογαρια¬ 
σμών, 

β) Εισφορές του Κρατικού Προϋπολογισμού, 

γ) Εισφορές ιδιωτών. 

Το ύψος της ετήσιας εισφοράς του Κρατικού Προϋπο¬ 
λογισμού ορίζεται με απόφαση του Υπουργού Οικονομί¬ 
ας και Οικονομικών, μετά από πρόταση του Διοικητικού 
Συμβουλίου του Ταμείου. 

3. Το Ταμείο διοικείται από πενταμελές Διοικητικό 
Συμβούλιο το οποίο διορίζεται με απόφαση του Υπουρ¬ 
γού Οικονομίας και Οικονομικών. Η ανωτέρω απόφαση 
δημοσιεύεται οτην Εφημερίδα της Κυβέρνησης. 

4. Με Προεδρικό Διάταγμα των Υπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών καθορίζεται η οργανική διάρθρωση 
του Ταμείου, ο κανονισμός λειτουργίας του, ο τρόπος 
διαχείρισης των πόρων του Ταμείου, καθώς και κάθε άλ¬ 
λη λεπτομέρεια σχετική με τον τρόπο λειτουργίας του 
Ταμείου. 

5. Μέχρι την έκδοση του ανωτέρω προεδρικού διατάγ¬ 
ματος, η διαχείριση και καταβολή των χρηματοδοτήσεων 
που ανάγονται στο σκοπό του Ταμείου και στην εν γένει 
αντιμετώπιση αναγκών των πυρόπληκτων από τους πό¬ 
ρους του γίνεται με αποφάσεις του Υπουργού Οικονομί¬ 
ας και Οικονομικών κατά παρέκκλιση των κειμένων δια¬ 
τάξεων. 


Αρθρο 3 

Οργανισμοί Τοπικής Αυτοδιοίκησης α' και β' βαθμού, 
νομικά πρόσωπα δημοσίου ή ιδιωτικού δικαίου ελεγχό¬ 
μενα από το Δημόσιο, Ανεξάρτητες Αρχές, καθώς και 
Επιχειρήσεις Κοινής Ωφελείας, μπορεί, με αποφάσεις 
των οργάνων τους, να ενισχύουν τον Ειδικό Λογαριασμό 
Αρωγής Πυρόπληκτων του άρθρου 2 παρ. 2 περ. α’ της 
παρούσας. 

Άρθρο 4 

1. Στους πυρόπληκτους συνταξιούχους του Δημοσίου, 
κατοίκους περιοχών που έχουν υποστεί καταστροφές 
από πυρκαγιά, χορηγείται έκτακτη οικονομική ενίσχυση 
ίση με τη μηνιαία σύνταξη του προηγούμενου μηνάς. Η 
πληρωμή γίνεται από την οικεία Δ.Ο.Υ. σε βάρος του 
ΚΑΕ 2755 του ΕΦ 200 του προϋπολογισμού του Υπουρ¬ 
γείου Οικονομίας και Οικονομικών με βάση αίτηση και 
υπεύθυνη δήλωση ν. 1599/1986 στην οποία υποχρεωτικά 
αναφέρεται ο αριθμός μητρώου συνταξιοδότησης και οι 
ζημιές που υπέστησαν. Μετά την πληρωμή και εντός 
τριών μηνών υποβάλλονται στην ίδια Δ.Ο.Υ. δικαιολογη- 
τικά που αποδεικνύουν την ιδιότητά τους ως πυρόπλη¬ 
κτων. 

2. Με απόφαση του Υπουργού Οικονομίας και Οικονο¬ 
μικών ρυθμίζεται κάθε θέμα για την εφαρμογή του παρό¬ 
ντος άρθρου. 

Αρθρο 5 

1. Οι διατάξεις της παρ. 20 του άρθρου 14 του 
ν. 2266/1994 (ΦΕΚ 218 Α'), όπως ισχύουν, εφαρμόζο¬ 
νται αναλόγως και επί συγγενών προσώπων που απεβίω- 
σαν εξαιτίας εκτεταμένων και καταστρεπτικών πυρκα¬ 
γιών. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης ορίζονται τα απαιτού- 
μενα δικαιολογητικά, ο τρόπος βεβαίωσης της αιτίας του 
θανάτου, ο βαθμός συγγένειας των δικαιούχων, η κατα¬ 
νομή των διοριζομένων κατά Υπουργείο και Υπηρεσία, η 
προθεσμία και η διαδικασία υποβολής των δικαιολογητι- 
κών και κάθε άλλη αναγκαία λεπτομέρεια. 

2. Οι διατάξεις του άρθρου 2 του ν. 1977/1991 (ΦΕΚ 
185 Α') εφαρμόζονται αναλόγως και για τα πρόσωπα 
που καθίστανται πλήρως ανίκανα για εργασία από πυρ¬ 
καγιά, καθώς και για τα μέλη των οικογενειών όσων απε- 
βίωσαν από την ίδια αιτία. 

Αρθρο 6 

Στο πυροσβεστικό προσωπικό, στους εποχικούς πυρο¬ 
σβέστες, στα πληρώματα των εναέριων μέσων και στο 
προσωπικό της τεχνικής βάσης χορηγείται έκτακτη εφά¬ 
παξ παροχή ύψους 2.500 ευρώ. Με κοινή απόφαση των 
Υπουργών Οικονομίας και Οικονομικών, Εθνικής Αμυνας 
και Δημόσιας Τάξης καθορίζεται ο τρόπος και η διαδικα¬ 
σία χορήγησης της παροχής αυτής. 

Αρθρο 7 

1. Αναστέλλεται επί έξι μήνες η διενέργεια πλειστη- 
ριασμών εις βάρος πυρόπληκτων φυσικών ή νομικών 
προσώπων και η υποχρέωση καταβολής ληξιπρόθεσμων 
οφειλών των άνω προσώπων προς πιστωτικά ιδρύματα, 
οι οποίες απορρέουν από δανειακές συμβάσεις. 

2. Αναστέλλεται επί έξι μήνες η εκτέλεση δικαστικών 
αποφάσεων εις βάρος των προσώπων της προηγούμε¬ 
νης παραγράφου, που διατάσσουν την απόδοση χρήσε- 
ως μισθίου, με εξαίρεση τις αποφάσεις για καθυστέρηση 
του μισθώματος λόγω δυστροπίας. 

Αρθρο 8 

1. Παρέχεται εφάπαξ οικονομική ενίσχυση ύψους πέ¬ 
ντε χιλιάδων ευρώ ανά επιχείρηση σε πυρόπληκτες βιο¬ 
μηχανικές και βιοτεχνικές μονάδες, εμπορικά καταστή¬ 
ματα, αγροτικές εκμεταλλεύσεις, άλλες επιχειρήσεις και 
μη κερδοσκοπικού χαρακτήρα φορείς. Η ενίσχυση παρέ¬ 
χεται για την αντιμετώπιση ζημιών που αφορούν σε κτι- 
ριακές εγκαταστάσεις, μηχανολογικό εξοπλισμό, πρώ¬ 
τες ύλες, εμπορεύματα και φορτηγά αυτοκίνητα δημό¬ 
σιας και ιδιωτικής χρήσης. 

2. Με κοινές αποφάσεις των Υπουργών Οικονομίας και 
Οικονομικών και Ανάπτυξης καθορίζονται οι προϋποθέ¬ 
σεις και η διαδικασία χορήγησης της ενίσχυσης της 
προηγούμενης παραγράφου, τα δικαιολογητικά που θα 
απαιτηθεί να κατατεθούν από τους δικαιούχους και ρυθ¬ 
μίζεται κάθε άλλο σχετικό θέμα. 

3. Με απόφαση του Υπουργού Οικονομίας και Οικονο¬ 
μικών ρυθμίζονται οι οφειλές προς το Δημόσιο και χορη¬ 
γούνται κεφάλαια κίνησης σε επιχειρήσεις και επαγγελ- 
ματίες πυρόπληκτων από τις πυρκαγιές του 2007 περιο¬ 
χών. 

Αρθρο 9 

Οι ρυθμίσεις των άρθρων 1, 4, 5, 7 και 8 αφορούν 
στους πυρόπληκτους του έτους 2007. Σε όσους εκ των 
δικαιούχων έλαβαν ήδη οικονομική ενίσχυση μικρότερη 
των αναφερομένων στην παρούσα καταβάλλεται συ¬ 
μπληρωματικά η σχετική διαφορά. 

Άρθρο 10 

Τα μέλη οικογένειας ασφαλισμένων και συνταξιούχων 
των ασφαλιστικών οργανισμών αρμοδιότητας Υπουργεί¬ 
ου Απασχόλησης και Κοινωνικής Προστασίας, οι οποίοι, 
σύμφωνα με βεβαίωση της οικείας Αστυνομικής Αρχής, 
απεβίωσαν στις περιοχές οι οποίες επλήγησαν από τις 
πυρκαγιές του έτους 2007 και εξαιτίας των πυρκαγιών 
αυτών, δικαιούνται σύνταξη κατ’ εφαρμογή των διατάξε¬ 
ων του ν. 1977/1991, όπως ισχύουν. 

Αρθρο 11 

1. Σε κάθε αγρότη και κτηνοτρόφο, του οποίου η κάθε 
μορφής αγροτική εκμετάλλευση, ζωικό κεφάλαιο και πά¬ 
γιο αγροτικό κεφάλαιο καταστράφηκε από τις πυρκαγιές 
του έτους 2007 καταβάλλονται άμεσα (προπληρωμή με 
ταμειακή διευκόλυνση), χωρίς επιβάρυνσή του και ανε¬ 
ξάρτητα από τη διαδικασία ΠΣΕΑ τα ακόλουθα ποσά με 
βάση αίτηση - υπεύθυνη δήλωση που θα υποβληθεί στον 
ΕΛΓΑ: 

α)Ελαιοκαλλιέργεια: Εκατόν πενήντα ευρώ ανά 
στρέμμα, 

β) Εσπεριδοειδή - βερυκοκιές: Τριακόσια ευρώ ανά 
στρέμμα, 

γ) Συκιές - μουσμουλιές: Εκατό ευρώ ανά στρέμμα, 

δ) Φυστικιές: Εκατόν πενήντα ευρώ ανά στρέμμα, 


ε) Ακρόδρυα: Πενήντα ευρώ ανά στρέμμα, 
στ) Αμπέλια, σταφίδες, ακτινίδια: Εκατόν πενήντα ευρώ 
ανά στρέμμα, 

ζ) Κηπευτικά: Διακόσια ευρώ ανά στρέμμα, 
η) Αροτριαίες καλλιέργιες: Εκατό ευρώ ανά στρέμμα, 
θ) Αιγοπρόβατα: Ογδόντα ευρώ ανά ζώο, 
ι) Βοοειδή - ιπποειδή: Τριακόσια ευρώ ανά ζώο, 
ια) Μελισσοσμήνη: Εξήντα ευρώ ανά κυψέλη. 

2. Για μη αναφερόμενα αμέσως ανωτέρω είδη το κατα¬ 
βλητέο ποσό θα καθοριστεί με απόφαση του Υπουργού 
Αγροτικής Ανάπτυξης και Τροφίμων. 

3. Τα ανωτέρω άμεσα καταβλητέα ποσά θα συμψηφι- 
σθούν με τις οικονομικές ενισχύσεις - αποζημιώσεις που 
δικαιούνται οι αγρότες και οι κτηνοτρόφοι, σύμφωνα με 
τα προβλεπόμενα στον Κανονισμό Κρατικών Οικονομι¬ 
κών Ενισχύσεων του ΕΑΓΑ (ΠΣΕΑ), καθώς και με την οι¬ 
κονομική ενίσχυση στα πλαίσια της νέας Κοινής Αγροτι¬ 
κής Πολιτικής. 

4. Ως προς τις λεπτομέρειες εφαρμογής του παρόντος 
άρθρου θα ισχύσουν όσα θα ορισθούν στη Σύμβαση Πι¬ 
στωτικής Διευκόλυνσης μεταξύ Ελληνικού Δημοσίου και 
της Αγροτικής Τράπεζας της Ελλάδος, την οποία θα συ¬ 
νυπογράψουν οι Υπουργοί Οικονομίας και Οικονομικών 
και Αγροτικής Ανάπτυξης και Τροφίμων και ο Διοικητής 
της Αγροτικής Τράπεζας της Ελλάδος. 

5. Με απόφαση του Υπουργού Αγροτικής Ανάπτυξης 
και Τροφίμων οι ανωτέρω ρυθμίσεις μπορεί να επεκτα- 
θούν και σε εκκρεμείς υποθέσεις αποζημιώσεων ΠΣΕΑ 
λόγω πυρκαγιάς των ετών 2003 έως 2006. 

Αρθρο 12 

Με κοινή απόφαση του Υπουργού Οικονομίας και Οι¬ 
κονομικών και του κατά περίπτωση αρμόδιου Υπουργού 
μπορεί να χορηγούνται έκτακτες οικονομικές ενισχύσεις 
επιπλέον των όσων αναφέρονται στα προηγούμενα άρ¬ 
θρα, να διευρύνεται ο κύκλος των δικαιούχων, να θεσπί¬ 
ζονται νέες κοινωνικές παροχές και νέα είδη οικονομι¬ 
κών ενισχύσεων και να ρυθμίζεται κάθε θέμα εφαρμογής 
της παρούσας πράξης, για την οποία δεν έχει χορηγηθεί 
εξουσιοδότηση στα προηγούμενα άρθρα. 

Αρθρο 13 

Η παρούσα πράξη δεν εμποδίζει σε καμία περίπτωση 
την εφαρμογή διατάξεων της κείμενης νομοθεσίας για 
το σκοπό της υποστήριξης φυσικών, νομικών προσώπων 
και κοινωνικών ομάδων που έχουν πληγεί από τις πυρκα¬ 
γιές. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Αυγούστου 2007 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΠΡΩΘΥΠΟΥΡΓΟΣ 
ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 




5844 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Σπυρίδων Φλογαίτης, Γεώργιος Αλογοσκούφης, Θεο¬ 
δώρα Μπακογιάννη, Ευάγγελος - Βασίλειος Μεϊμαράκης, 
Δημήτριος Σιούφας, Γεώργιος Σουφλιάς, Μαριέττα Γιαννά- 
κου, Βασίλειος Μαγγίνας, Δημήτριος Αβραμόπουλος, Ευ¬ 
άγγελος Μπασιάκος, Ανάστασης Παπαληγούρας, Γ εώργιος 
Βουλγαράκης, Φάνη Πάλλη - Πετραλιά, Μιχαήλ - Γ εώργιος 
Λιάπης, Βύρων Πολύδωρας, Εμμανουήλ Κεφαλογιάννης, 
Γεώργιος Καλαντζής, Αριστοτέλης Παυλίδης, Θεόδωρος 
Ρουσόπουλος, Ξενοφών Ροδόλφος Μορώνης» 


Άρθρο δεύτερο 

Φυσικά ή νομικά πρόσωπα που έλαβαν ή θα λάβουν οι¬ 
κονομικές ενισχύσεις κατά τις διατάξεις του προηγούμε¬ 
νου άρθρου και τις κανονιστικές πράξεις που εκδόθηκαν 
ή θα εκδοθούν κατ’ εξουσιοδότησή του, χωρίς να πλη¬ 
ρούν τις απαιτούμενες προϋποθέσεις, υποχρεούνται σε 
επιστροφή των ποσών αυτών. Με απόφαση του Υπουρ¬ 
γού Οικονομίας και Οικονομικών ρυθμίζεται ο τρόπος 
και η διαδικασία επιστροφής, τα όργανα καταλογισμού, 
καθώς και κάθε άλλη αναγκαία λεπτομέρεια. 


Άρθρο τρίτο 


Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός εάν στις επί 
μέρους διατάξεις του ορίζεται διαφορετικά. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 21 Δεκεμβρίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

Π. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 

ΑΝΑΠΤΥΞΗΣ 

ΧΡ. ΦΩΛΙΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Ε. ΣΤΥΛΙΑΝΙΔΗΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 

ΔΙΚΑΙΟΣΥΝΗΣ 

Σ. ΧΑΤΖΗΓΑΚΗΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Α. ΣΠΗΛΙΩΤΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ, 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Γ. ΒΟΥΛΓΑΡΑΚΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ 

ΕΥΑΓ. ΒΑΣ. ΜΕΪΜΑΡΑΚΗΣ 

ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Φ. ΠΑΛΛΗ-ΠΕΤΡΑΛΙΑ 

ΑΓΡΟΤΙΚΗΣ 

ΑΝΑΠΤΥΞΗΣ ΚΑΙ ΤΡΟΦΙΜΩΝ 

Α. ΚΟΝΤΟΣ 

ΠΟΛΙΤΙΣΜΟΥ 

Μ. Γ. ΛΙΑΠΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΧΑΤΖΗΔΑΚΗΣ 

ΜΑΚΕΔΟΝΙΑΣ - ΘΡΑΚΗΣ 

Μ. ΤΖΙΜΑΣ 


ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 24 Δεκεμβρίου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 

